બિન-રહેવાસીઓને ઇશ્યૂ કરવામાં આવતી ઇન્શ્યોરન્સ પોલિસી પર GST લાગશે. આ કિસ્સામાં નોન-રેસિડન્ટ એકાઉન્ટ્સમાંથી ભારતીય રૂપિયામાં પેમેન્ટ કરવામાં આવે છે એટલે તે ટેક્સેબલ છે એવી સ્પષ્ટતા સરકારે કરી છે. “આવકના વિવિધ સ્રોતો, સપ્લાયના સ્થળ, કોણે નોંધણી કરાવવી અને કોણે નહીં, વિવિધ ડોક્યુમેન્ટ્સના પ્રકારો વગેરે જેવા પ્રશ્નો હતા. તે અંગે સરકારે ટેક્સેબિલિટીની સ્પષ્ટતા કરી હોવાથી બેન્કિંગ ઉદ્યોગને તેની વિવિધ સર્વિસિસ અંગે ગ્રાહકો પાસેથી ટેક્સ વસૂલવામાં સરળતા પડશે અને પરિણામે ઉદ્યોગમાં સ્ટાન્ડર્ડ પ્રેક્ટિસિસનું ચલણ વધશે.” એમ KPMGના ઈનડાયરેક્ટ ટેક્સિસના પાર્ટનર હરપ્રીત સિંઘે જણાવ્યું હતું.